**שעת שמד**

**ובשעת השמד, אפילו בצנעה ואפילו להנאתו ואפילו על מצוה קלה יהרג ואל יעבור. ומצוה קלה היא כעין מה שאמרו זכרונם לברכה [שם] אפילו אערקתא דמסאנא, כלומר שלא יעשה הישראל צורת מנעלו כמו הגוים העובדים עבודה זרה, שלא ידמה להיות עובד עבודה זרה כהם.**

**מהי שעת שמד?**

'שעת השמד' - מקרה של גזרות מיוחדות שתכליתן העברה על הדת: במקרה שכזה מקובל כי יש למסור את הנפש אף על הקל שבמנהגים ('ערקתא דמסאנא').

במהלך ההיסטוריה יהודים רבים מסרו את נפשם על קידוש השם, במיוחד בתקופות בהן היו ניסיונות להמרת דת המונית כפויה של היהודים, רבים בחרו למות ולא לחלל את השם בעבודה זרה (ובפועל, לא רק עבודה זרה ממש אלא כל מעשה שמטרתו המרת דתו של היהודי).

אחת התקופות בהן נגזרו על עם ישראל גזרות שמד הם הימים שלאחר כשלון מרד בר כוכבא.

הרומאים אסרו על קיום מצוות שהיו מהאושיות של היהדות. נאסרו [ברית מילה](http://he.wikipedia.org/wiki/%D7%91%D7%A8%D7%99%D7%AA_%D7%9E%D7%99%D7%9C%D7%94), [לימוד תורה](http://he.wikipedia.org/wiki/%D7%9C%D7%99%D7%9E%D7%95%D7%93_%D7%AA%D7%95%D7%A8%D7%94)ברבים, וקיום ב[תי מדרש](http://he.wikipedia.org/wiki/%D7%91%D7%99%D7%AA_%D7%9E%D7%93%D7%A8%D7%A9)ללימוד תלמידים, סמיכת זקנים, קיום [בתי דין](http://he.wikipedia.org/wiki/%D7%91%D7%99%D7%AA_%D7%93%D7%99%D7%9F_%28%D7%94%D7%9C%D7%9B%D7%94%29), התכנסות ב[בתי כנסת](http://he.wikipedia.org/wiki/%D7%91%D7%99%D7%AA_%D7%9B%D7%A0%D7%A1%D7%AA), קריאת התורה ו[מגילת אסתר](http://he.wikipedia.org/wiki/%D7%9E%D7%92%D7%99%D7%9C%D7%AA_%D7%90%D7%A1%D7%AA%D7%A8), אמירת [קריאת שמע](http://he.wikipedia.org/wiki/%D7%A7%D7%A8%D7%99%D7%90%D7%AA_%D7%A9%D7%9E%D7%A2), תליית [מזוזה](http://he.wikipedia.org/wiki/%D7%9E%D7%96%D7%95%D7%96%D7%94) [תרומות ומעשרות](http://he.wikipedia.org/wiki/%D7%AA%D7%A8%D7%95%D7%9E%D7%95%D7%AA_%D7%95%D7%9E%D7%A2%D7%A9%D7%A8%D7%95%D7%AA), שמירת שבת ו[טבילה](http://he.wikipedia.org/wiki/%D7%98%D7%91%D7%99%D7%9C%D7%94_%28%D7%99%D7%94%D7%93%D7%95%D7%AA%29), אכילת [מצה](http://he.wikipedia.org/wiki/%D7%9E%D7%A6%D7%94), בניית [סוכה](http://he.wikipedia.org/wiki/%D7%A1%D7%95%D7%9B%D7%94), נטילת [לולב](http://he.wikipedia.org/wiki/%D7%9C%D7%95%D7%9C%D7%91), הדלקת [נרות חנוכה](http://he.wikipedia.org/wiki/%D7%A0%D7%A8_%D7%97%D7%A0%D7%95%D7%9B%D7%94), דיני [שמיטה](http://he.wikipedia.org/wiki/%D7%A9%D7%9E%D7%99%D7%98%D7%94), תקיעה ב[שופר](http://he.wikipedia.org/wiki/%D7%A9%D7%95%D7%A4%D7%A8), [הנחת תפילין](http://he.wikipedia.org/wiki/%D7%94%D7%A0%D7%97%D7%AA_%D7%AA%D7%A4%D7%99%D7%9C%D7%99%D7%9F) ולבישת [ציצית](http://he.wikipedia.org/wiki/%D7%A6%D7%99%D7%A6%D7%99%D7%AA).

כל מי שהיה נתפס מקיים מצוות היה צפוי ל[עונש מוות](http://he.wikipedia.org/wiki/%D7%A2%D7%95%D7%A0%D7%A9_%D7%9E%D7%95%D7%95%D7%AA). לעתים היה מוטל עונש קולקטיבי על משפחתו של האדם שנתפס, ואף על עירו במקרים מסוימים. בתלמוד ובמקורות נוספים מסופר כי הרומאים הוציאו להורג את אלו שתפסו במיתות קשות ובעינויים משונים, שהיוו חלק מההרתעה וההפחדה במטרה להדביר את קיום המצוות.

גם בתקופות מאוחרות יותר גזרו שליטים שונים גזרות שמד על היהודים.

בתקופת השואה התלבטו חכמי ישראל האם זו **שעת שמד** או שמדובר כאן ב**פיקוח נפש**.

1. חשבו – מה ההבדל בין שעת שמד לפיקוח נפש? (מה נדרש מהיהודי בכל אחד מהמצבים? כיצד היית מגדירה את ההבדל בין שני המצבים?)

2. מה תוכלי ללמוד מתשובותיו של הרב אשרי?

השאלה הופנתה לרב אשרי ע**"**י תלמידיו
**רקע**: בעטייה של הצפיפות ותנאי ההיגיינה הירודים בגטו לקו האסירים במכת מצרים השלישית (כינים)**.**
הדרך להפטר ממכה זו הייתה חיטוי בבית המרחץ שנועד לשם כך**.**הרב אשרי**,**שהיה ממונה על בית המרחץ**,**ראה חשיבות רבה בתפקידו ועשה את מלאכתו במסירות ובאמונה**.**
על אף שהגרמנים דרשו את הפעלתו של בית המרחץ בכל ימות השבוע**,**סיכן הרב את נפשו ונעל את בית המרחץ בשבתות ובחגים למען קדושת היום**.**
**שאלה**: האם מותר היה לרב לסכן את עצמו במצווה שלא מן העבירות שדינן **"**יהרג ואל יעבור**"?**
**תשובה**: מותר לאדם למסור את נפשו על כל מצווה שעלולה להשתכח בשעת גזירה ושמד**.
"**לצערנו הרב ודאבון נפשנו נתחלל השבת בגטו עד בלי הכיר**,**כי הגרמנים הארורים ימ**"**ש הרי מכריחים את היהודים לעבוד גם בימי שבת וחג כך שבמשך הזמן עלול השבת להישכח בגטו**,**לזאת מן הראוי להסתכן על שמירת שבת ולהזכיר את יום השבת לקדשו**"...
"**מתירין להחמיר גם על שאר מצוות שבתורה כדי להחזיקן בשעת הגזירה והשמד**,**וכל המחמיר ועושה כן יש לו שכר מרובה על זה ועליו נאמר גיבורי כח עושי דברו**".**
**מקור**: הרב אשרי**, "**ממעמקים**",**חלק ה**,**עמ**'**קלב**,**קלד**.**

**המקום**: גטו קובנה.
**הרקע**: אחת הגזרות הקשות שנחתו על יהודים חרדים הייתה גילוח פאת הזקן. סימן היכר זה היה לצנינים בעיני הנאצים, ובתואנות של היגיינה ומלחמה בהפצת מחלות דרשו את סילוקו.
היו גם גדולי ישראל שרצו למנוע את זהוים, ונאלצו לעשות כן.
יהודים נאבקו על שמירת דיוקנם במסירות נפש. המסרבים לפקודה, היו בסכנת נפשות. התעוררו שאלות באשר לאופן הורדת הזקן.
**שאלה**: האם מותר ליהודי להסיר את זקנו בתער בשעת סכנה?(זהו איסור תורה)
**תשובה**: תשובת הרב הייתה כי הואיל והאנשים נמצאו בסכנת נפשות, ואין בידם כלי אחר מאשר תער, לכן אף גילוח ראשוני של הזקן מותר שייעשה בתער.
**המקור**:"ממעמקים", הרב אפרים אשרי שליט"א, חלק א, סימן יט, עמ' קטו.

3.  כיצד היית את מגדירה את תקופת השואה כ**שעת שמד** או כ**פיקוח נפש**? הסבירי. (תוכלי להיעזר בתשובות של הרב אשרי שלמעלה וכן במקורות הבאים)

**היהדות מייצגת את הכבוד לכל צלם אדם, והנאציזם – את היפוכה... ומכיוון שאין אידיאות אלו יכולות לדור בכפיפה אחת, במציאות פיסית אחת,"לפיכך רצונו להשמיד את עם ישראל הדוגל באמונה שלימה באלוקי ישראל". מלחמה לנאצים ביהודים ומלחמה להם ביהדות, מלחמה זו היא שורש שנאתם ותכלית מאבקם.

גם חיים קפלן, שהיה מורה ציוני, כתב ביומנו:**

**יש להודות שבמידה ידועה מלחמת הנאצים ביהודים היא מלחמה אידיאולוגית. הנאצים רוצים לעקור מן העולם את היהדות העולמית... היהדות במהותה הרוחנית היא סתירה גמורה לרוח הנאציזם... בין שני יריבים אלו אין מקום לפשרה.**

**ההכרעה האם ימי השואה הם "שעת שמד" או "פיקוח נפש" תלויה בשאלה מה היתה מגמת המדיניות הנאצית, או כיצד העריכו אותה היהודים. אם מטרת הנאצים היתה מלחמת כליון פיזי, השמדה שיעדה לכלות את העם מן העולם, אז ההגדרה ההלכתית הינה – מצב של פיקוח נפש, בו שמירת החיים קודמת לקיום מצוות. אך אם מגמת הנאצים היתה גם לקיים מאבק רוחני, שיעדו לעקור גם את התורה והיהדות מן העולם, אזי מבחינה הלכתית זוהי "שעת שמד".
אין תשובה חד משמעית כוללת לשאלת ההגדרה ההלכתית של ימי השואה; הדיון בנושא זה ובהשלכותיו לא חדל כל התקופה, מאז שנות השלושים בגרמניה ועד לשילוחים, ואפילו במחנות הריכוז, והתפתח במקביל לשלבי ההתרחשות ההיסטורית, כאשר כל מציאות חדשה מלובנת מחדש בכלי ההלכה...

(אסתר פרבשטין, "בסתר רעם", ירושלים, תשס"ב, עמ' 136, 384–385, 400–401)**